יחזקיה ממגדבורג

רבי יחזקיה בן יעקב ממגדבורג (מכונה המהרי"ח) היה מבעלי התוספות בגרמניה במאה השלוש עשרה. יש שכתבו כי חיבר פסקי תוספות ותוספותהקדמת המו"ל לפסקי מהרי"ח ב"ק, פסקיו מצוטטים בעיקר בידי בעל הגהות אשר"י, הגהות מימוניות, והמרדכי. בנוסף, אחיינו, רבי אליעזר מטוך, מביא מדבריו בתוספותיו, בכינוי "מורי דודי".

 קורות חייו 
רבי יחזקיה נולד לרבי יעקב במגדבורג, אביו היה שליח ציבור במגדבורג, ולאחר פטירתו קונן עליו רבי משה מתקו וכתב שהסתלק בעוון הדור.

לאחר פטירת אביו, בעוד הוא צעיר לימים, רצו רוב יהודי הקהילה למנות את רבי יחזקיה לשליח ציבור כממלא מקום אביו, אך קצת מאנשי הקהילה לא חפצו במינויו. השאלה האם מיעוט אנשי הקהילה יכולים לעכב את מינוי הש"ץ הופנתה לרבי משה מתקו ורבי יצחק אור זרוע. הראשון פסק כי המיעוט יכול לעכב את המינוי רק אם מדובר ברבים, אך אדם בודד אינו יכול לעכב, אף כי עדיף לפעול בדרכי נועם ולפייס את המתנגדים. לעומתו, פסק ר"י אור זרוע, בהסתמך על רבי שמחה משפיירא, כי אין למנות ש"ץ אלא בהסכמת כל הקהל ואפילו יחיד יכול לעכב את המינוי. בתשובותיהם, מעתירים המשיבים שבחים על רבי יחזקיה הצעיר כגדול בתורה, אולם רבי משה מתקו מציין כי טרם הגיע למעלתו של אביו המנוח. מעשה זה אירע לאחר שנת ד'תתק"ף, כי רבי שמחה משפיירא מוזכר בו כמי שכבר נפטר, ובשנה זו היה רבי שמחה עדיין בחיים. לא ידוע כיצד הסתיימה המחלוקת, אך רבי יחזקיה המשיך כנראה להתגורר במגדבורג.אפרים אלימלך אורבך, בעלי התוספות, מוסד ביאליק, ירושלים תשל"ו (מהדורה חמישית), עמ' 564–566.

ככל הנראה למד אצל רבי שמשון מקוצי, כמו כן למד אצל הראבי"ה,באטלס עץ חיים כתב שהיה תלמיד הראבי"ה ותלמיד חבר לרבי יחיאל מפריס והיו לו קשרים גם עם רבי יחיאל מפריז.

רבי יחזקיה פגש את רבי יצחק מווינה בעל אור זרוע כאשר ביקר האחרון במגדבורג. רבי יצחק אמר הלכה בשם הראבי"ה ורבי יחזקיה השיב שאביו הורה במגדבורג אחרת. השיב לו רבי יצחק שכיוון שאביו הנהיג כך, "מקום שיפול העץ שם יהיו פירותיו".אור זרוע מהדורת מכון ירושלים סימן תש"מ אות ז', ונכתב שם שזו הוספה מכת"י שאינה בדפוסים.

 משפחתו 
ככל הנראה יש לזהות את אביו יעקב עם רבי יעקב ברבי נחמן המוזכר ב"דעת זקנים" על התורה וכן מובאים בשמו מנהגים שונים. רבי נחמן זה הוא כנראה אחיהם של ר"י הלבן ורבי פתחיה מרגנשבורג.

בן אחותו היה רבי אליעזר מטוך, שהיה גם תלמידו.

 תלמידיו 
רבי אליעזר מטוך היה אחיינו ותלמידו של רבי יחזקיה ומציינו בכינוי מורי דודי.

גם רבי חיים פלטיאל ממגדבורג היה תלמידו של רבי יחזקיה,שו"ת מהר"ם מרוטנבורג דפוס לבוב סימן קנ"ז וכן רבי שמריה בן יצחק.תשובות מהר"ם מרוטנבורג וחביריו ח"א במבוא מאת שמחה עמנואל עמוד 106

רבי אביגדור הכהן מכנו בתואר מוריהגהות מרדכי כתובות רצ"א וכן המהר"ם מרוטנבורג.שו"ת מהר"ם מרוטנבורג דפוס לבוב סימן ק"ט - קי"א

 ספריו 
ספרו פסקי מהרי"ח יצא לאור בחלקו על מסכתות בבא קמא, קידושין, שבת, אך מרבית חיבורו לא נדפס.

כמו כן חיבר תוספות על מסכתות הש"ס ונדפס חלק מתוספותיו ופרישתו לפסחים בספר קימחא דפיסחא.

בקונטרס שם הגדולים לרבי אהרן שליצשטט נכתב שחיבר פסקי תוספות וייתכן שהכוונה לספרו פסקי מהרי"ח.

 קישורים חיצוניים 
 פסקי מהרי"ח על מסכת בבא קמא באתר HebrewBooks
 פסקי מהרי"ח על מסכת שבת באתר HebrewBooks


 הערות שוליים 

קטגוריה:בעלי התוספות
קטגוריה:מגדבורג
קטגוריה:ראשוני אשכנז
קטגוריה:יהודי אשכנז במאה ה-13